recursal/SuperWikiNEXT-32B huggingface dataset:
***Diabol v tele*** (ang. *The Devil Inside*) je americký nadprirodzený horor z roku 2012, ktorý režíroval William Brent Bell.

Dej
---

Preskočiť obsah diela **Upozornenie.** Článok alebo jeho časť prezrádza zápletku, pointu alebo rozuzlenie diela!

Isabella (Fernanda Andrade) má traumu. Z jej matky (Suzan Crowley) sa pred niekoľkými rokmi traja ľudia pokúsili v amatérskych podmienkach vyhnať diabla a ona (alebo zlá bytosť v nej) ich brutálne pripravila o život. Ako mimoriadne ťažký prípad bola zo Spojených štátov prevezená do psychiatrickej liečebne v Ríme, kde od tej doby živorí neustále utlmovaná sedatívami. Isabella sa rozhodne vyšetriť tragickú kapitolu v rodinnej histórii a v sprievode kameramana sa za matkou vydá, aby zistila, čo sa vtedy naozaj stalo. Prvé stretnutie po rokoch jej traumu iba ešte viac znásobí. Matka je očividne nepríčetná a nespoznáva ju, a preto sa Isabella rozhodne preniknúť do exorcizmu, aby ju a aj seba zachránila. Zoznámi sa s dvoma kňazmi, ktorí navštevujú prednášky na vatikánskej cirkevnej škole, ktorá sa tomuto temnému oboru venuje. Rozhodnú sa jej pomôcť a vďaka tomu sa ocitnú v predsieni miest, kde sa dejú veci tak kruté, že ľudský mozog tomu nechce ani uveriť. Oni dostanú šancu vyskúšať si to na vlastnej koži.

 Opis zápletky alebo rozuzlenia príbehu sa tu končí.

Obsadenie
---------

* Fernanda Andrade ako Isabella Rossi
* Simon Quarterman ako Benji
* Evan Helmuth ako David
* Ionut Grama ako Mike
* Suzan Crowley ako Maria Rossi
* Bonnie Morgan ako Rosalita
* Brian Johnson ako Lieutenant Dreyfus
* Preston James Hillier ako Male Reporter
* D.T. Carney ako Detective

Referencie
----------

1. ↑   *THE DEVIL INSIDE (15)* [online]. British Board of Film Classification, [cit. 2012-01-06]. Dostupné online.
2. ↑  Movie Projector: 'Devil Inside' challenges 'Mission: Impossible' – latimes.com. Latimesblogs.latimes.com (2012-01-05). Retrieved on 2012-02-06.
3. ↑  The Devil Inside (2012). Box Office Mojo (2012-04-24). Retrieved on 2012-04-24.

Externé odkazy
--------------

* Oficiálna webstránka
* *The Devil Inside* v Internetovej databáze filmov (po anglicky)
* *Diabol v tele* v Česko-Slovenskej filmovej databáze

Zdroj
-----

*Tento článok je čiastočný alebo úplný preklad článku The Devil Inside (film) na anglickej Wikipédii.*
Hierarchia UML diagramov, zobrazená ako diagram tried
**Diagram tried** (class diagram) je typ diagramu v jazyku UML.

Diagram tried popisuje štruktúru systému zobrazením tried a vzťahov medzi nimi.

Triedy
------

Každá trieda, zobrazená ako obdĺžnik so svojim názvom uvedeným vnútri, reprezentuje časti systému alebo softvéru. Trieda môže zobrazovať svoje vlastnosti, nazývané v UML atribúty pod svojim názvom. Každý atribút je zobrazený minimálne svojim menom, môžu byť pri ňom uvedené aj jeho parametre a typ návratovej hodnoty.

Trieda môže zobrazovať aj svoje metódy, v UML nazývané operácie. Každá operácia by mala byť reprezentovaná aspoň svojim menom, môžu byť pri nej uvedené aj jej parametre a typ návratovej hodnoty.

Viditeľnosť atribútov a operácií sa označuje nasledovne:

* "+": verejné (public)
* "#": chránené (protected)
* "–": súkromné (private)
* "~": balíček (package)

Trieda môže mať špecifikovaný stereotyp, ktorý definuje určité vlastnosti triedy. Stereotyp je zobrazovaný nad názvom triedy medzi "značkami" << a >> (napr. <<control>>, <<entity>>, <<boundary>>, <<interface>>).

Interface je špeciálnym typom triedy, ktorá poskytuje iba definíciu funkcionality systému (operácií). Implementáciu zabezpečuje iná trieda.

Vzťahy
------

Jazyk UML definuje nasledovné vzťahy v diagramoch tried.

### Generalizácia

Generalizácia alebo dedičnosť je vzťah medzi nadradenou a podradenou triedou. Grafickou reprezentáciou dedičnosti je trojuholník na konci nadradenej (rodičovskej) triedy.

### Asociácia

Asociácie sa zakresľujú medzi triedami, ale reprezentujú vzťahy medzi objektami. Úloha objektu vo vzťahu asociácie môže byť špecifikovaná na konci asociácie, ako aj na multiplicite (počet objektov, ktoré sa zúčastňujú asociácie).

### Agregácia, kompozícia

Agregácia i kompozícia sú zvláštnou formou asociácie.

#### Agregácia

Agregácia nastáva, keď je trieda vytvorená ako kolekcia alebo kontajner inej triedy bez silnej závislosti životného cyklu jej inštancií. Jej grafická reprezentácia je prázdny kosoštvorec na konci nadradenej triedy.

#### Kompozícia

Kompozícia je silne závislá na životnom cykle medzi objektami daných tried. Ak je zničený kontajner, je zničený aj objekt v tejto triede. Grafickou reprezentáciou kompozície je čierny kosoštvorec na konci nadradenej triedy.

### Asociačná trieda

Asociačná trieda je konštrukcia, ktorá umožňuje asociačnej väzbe mať operácie a atribúty. Grafickou reprezentáciou je trieda pripojená k asociácii prerušovanou čiarou.

Externé odkazy
--------------

* UML Reference Card
* Object Relationships Archivované 2007-11-21 na Wayback Machine
* Model Notation
* UML 2 Class Diagram Guidelines
* UML Class Diagram
* UML Overview
* Umbrello manual
* ClassDraw Manual Archivované 2006-07-20 na Wayback Machine
* dotnetcoders.com
* javaworld.com Archivované 2006-01-13 na Wayback Machine
* objectmentor.com
* phppatterns.com php and uml class diagrams Archivované 2007-01-20 na Wayback Machine
* uml2php.com examples Archivované 2006-01-15 na Wayback Machine
**Feidón** (starogr. *Φείδων* – *Feidón*, lat.  *Pheidon*) bol kráľ (tyran) Argu, ktorý vládol pravdepodobne na rozhraní siedmeho a šiesteho storočia pred Kr.(možno mýtický)

Feidón je rozporuplnou postavou z rozhrania mýtov a historických tradícii. O chronologických údajoch obdobia jeho vlády sa správy starovekých autorov rozchádzajú a preto je tiež možné, že sa tu jedná o dve rozličné postavy.

Najstaršia zaznamenaná správa o Feidónovi jej od starovekého historika Herodota ktorý píše, že sa povýšene správal v Olympii, kde vypudil élidských usporiadateľov hier a sám sa ujal ich úlohy a tiež zaznamenal, že Feidón zaviedol na Peloponéze štandardné miery a váhy. Unikátna mramorová Parská kronika uvádza, že Feidón, potomok Hérakla prvý zaviedol na Peloponéze strieborné mince a jeho mincovňa sa nachádzala na ostrove Aigina. Aristoteles zaznamenal, že to bol ctižiadostivý muž, ktorý sa na kráľovskom poste stal vzorom tyrana zneužívajúceho svoju politickú moc.

Prvé mince sa začali raziť v siedmom storočí pred Kr. v Lýdii a podľa lýdskeho vzoru začali raziť mince ešte v tom istom storočí na Peloponéze, kde postupne vytlačili staršie miery hodnôt a výmenné prostriedky (dobytok, kovové tyčinky, obilie atď) Z týchto správ sa dá preto usudzovať, že Feidón vládol niekedy v druhej polovici siedmeho storočia pred Kr. 

Antický autor Pausanias z druhého storočia však rozhodne vyhlasuje, že Feidón, najarogantnejší zo všetkých tyranov predsedal ôsmym olypijským hrám (748 pred. Kr). Podľa Plutarcha sa Feidón pokúsil oslabiť moc Korintu tak, že ich požiadal, aby mu vybrali 1000 statných mužov pomôcť mu vo vojne. Jeho skutočným zámerom však bolo týchto mužov usmrtiť, ale toto jeho sprisahanie bolo včas odhalené. Plutarchos uvádza, že táto udalosť sa odohrala v čase, keď Korinťan Archias založil Syrakúzy.(približne v roku 733 pred Kr.)

Nástupcom argejského vládcu Feidóna sa stal jeho syn Leókédes.

Referencie a bibliografia
-------------------------

1. 1 2 3  Herodotos, *História*, 6,127.
2. ↑  Parská kronika, *Parion chronikon*, 1,30.
3. ↑  Aristoteles, *Politika*, 5,10.
4. ↑  Herodotos, *História*, 1,94.
5. ↑  Vojtech Zamarovský. *Grécky zázrak*. Bratislava : Mladé letá, 1990. ISBN 80-06-00122-7. S. 143.
6. ↑  Pausanias, *Periégésis tés Hellados*, 6,22,2
7. 1 2  Plutarchos, *Moralia, Amatoriae narrationes*, 2.
8. ↑  Thukydides. *Dejiny peloponézskej vojny VI*. Martin : THETIS, 2010. ISBN 978-80-970115-4-3. S. 137.

* Zoznam kráľov Argu

Pozri aj
--------

* Zoznam kráľov Argu
**František Berlica** (\* 19. apríl 1816 Banská Bystrica – † 13. apríl 1896 Banská Bystrica) bol rímskokatolícky kňaz, náboženský spisovateľ, cirkevný hodnostár.

Životopis
---------

Narodil sa 19. apríla v Banskej Bystrici rodičom Františkovi Berlicovi a Zuzane rod. Toltovej. Študoval na gymnáziu v Banskej Bystrici, v roku 1834 vstúpil do kňazského seminára a v roku 1839 bol vysvätený za kňaza. Bol kaplánom v Kremnických Baniach, Handlovej neskôr bol generálny vikár banskobystrickej diecézy. V roku 1853 sa stal farárom vo Svätom Kríži. V roku 1854 bol menovaný za kanonika a v roku 1888 za titulárneho biskupa zo Šibeniku. V roku 1893 na krátku dobu spravoval diecézu ako kapitulárny vikár.

Autor slávnostnej kázne pri 100. výročí založenia banskobystrického biskupstva. Kázeň uverejnil tiež v časopise Cyrill a Method (1863), hoci k slovenskému národnému hnutiu ostal vlažný.

Dielo
-----

* BERLICA, František. *Das alte christliche und heutige Aegypten*. Budapest : [s.n.], 1880. (nem.)

Referencie
----------

1. ↑  JUHANIAK, Marián. *1808-1858 (prvých 50 rokov)* [online]. Kňazský seminár sv. Františka Xaverského, 4. máj, 2011 - 19:54, [cit. 2013-01-05]. Dostupné online. Archivované 2014-03-23 z originálu.
2. ↑   *A Pallas nagy lexikona*. Budapest : A Pallas Irodalmi és Nyomdai Rt. 1893–1897. [cit. 2013-01-05].. Dostupné online. Heslo Berlicza. (maď.)

Literatúra
----------

* *Slovenský biografický slovník*

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.
* VKMK[nefunkčný odkaz]
**František Haspra** (\* 26. jún 1900, Topoľčianky - † 22. júl 1989, Bojnice) bol rímskokatolícky kňaz, kapitulný vikár.

Životopis
---------

Študoval a maturoval na gymnáziu v Banskej Bystrici (1911-1919). Teológiu študoval v Olomouci a Prahe. Za kňaza bol vysvätený 8. júla 1923. Pôsobil vo viacerých mestách ako kaplán (Vrútky, Prievidza, Banská Bystrica). V Kremnici okrem kaplánskeho postu pôsobil aj ako profesor náboženstva na reálnom gymnáziu. Po smrti Jána Decheta ho nitriansky biskup E. Nécsey vymenoval za ordinára Banskobystrického biskupstva s právomocami kapitulného vikára. Diecézu viedol až do nástupu nového biskupa, Jozefa Feranca, v roku 1973

Zomrel 22. júla 1989 v Bojniciach, pochovaný je v Topoľčiankach.

Referencie
----------

* KOLLÁR, Pavol. *Stručné dejiny Banskobystrického biskupstva* [PDF]. Biskupstvo Banská Bystrica, [cit. 2012-12-19]. Dostupné online.
* VALACH, Ondrej. *Katolícke kňazské osobnosti okresu Zlaté Moravce* [online]. obec Machulince, [cit. 2012-12-19]. Dostupné online.

Literatúra
----------

* Kto bol kto v histórii Banskej Bystrice 1255 – 2000

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.
**František Tomášek** (\* 12. marec 1869, Kukleny – † 4. október 1938, Praha) bol český a československý politik a novinár, prvý predseda Revolučného národného zhromaždenia, prvého parlamentu novovzniknutej Republiky československej.

Životopis
---------

Vyštudoval históriu, po štúdiách pracoval ako novinár a zapájal sa do českého pokrokového, omladinárskeho a neskôr socialistického hnutia. V roku 1895 vstúpil do sociálno-demokratickej strany, bol spoluzakladateľom mesačníka *Akademie*, neskôr pracoval v *Práve lidu*. Pôsobil ako spravodajca *Práva lidu* vo Viedni. Vo Viedni sa stal šéfredaktorom *Dělnických listů* ((1905-18) a predsedom výkonného výboru strany pre Dolné Rakúsko.

V rokoch 1907 a 1911 bol zvolený za poslanca Ríšskej rady (za vidiek okresu Moravská Ostrava). Poslancom bol až do roku 1918.

Vo Viedni, kde stál na čele českej menšiny, žil 20 rokov. Pred koncom prvej svetovej vojny sa vrátil do Prahy. Bol členom revolučného Národného výboru a 14. novembra 1918 bol zvolený za predsedu Revolučného národného zhromaždenia. 26. mája 1920 bol počas prvej schôdze poslaneckej snemovne Národného zhromaždenia zvolený za jej prvého predsedu. Tento post zastával po celé prvé volebné obdobie. Do roku 1935 bol poslancom snemovne, od roku 1935 do smrti senátorom.

V rokoch 1923-38 stál v čele *Robotníckej akadémie* a bol aktívny v mnohých ďalších kultúrnych inštitúciách. Bol i prekladateľom (najmä Karla Kautského) a tiež publikoval: *Vývojové předpoklady československé revoluce (1923)*. 

Zomrel krátko po prijatí Mníchovskej dohody. Trauma z tejto udalosti urýchlila jeho smrť.

Zdroje
------

* 151. schôdza NZ RČS, 17. november 1938 - smútočný prejav Jana Malypetra, predsedu poslaneckej snemovne
* Kdo byl kdo v našich dějinách ve 20. století Archivované 2008-04-10 na Wayback Machine

Autoritné údaje: * BnF: 106364173
* GND: 1102402427
* ISNI: 0000 0000 5799 2427
* NK ČR: jk01132661
* SNK: 163929
* VIAF: 83938809
**Dichlorizokyanurát sodný** (systematický názov 4,6-dichlór-1 ,3,5-triazín-2-olát sodný) je zlúčenina používaná ako stabilný zdroj chlóru v dezinfekčných prípravkoch, biocídoch, priemyselných dezodorantoch a čistiacich prostriedkoch.

V malých dávkach sa používa v prípravkoch na dezinfekciu vody (v slovenskej a českej armáde je známy vo forme tabletiek na dezinfekciu vody pod názvom Dikacid, obsah 14 mg/l aktívneho chlóru, dnes sa pre armádu Slovenska a Česka vyrába pod názvom *AQUASTERIL 2 EXTREME*, ktorý obsahuje aj dechlorizačnú zložku a je testovaný do všetkých klimatických podmienok; obsahuje cca 50 mg/l aktívneho chlóru). Je účinnejší než predtým používaná halazónová dezinfekcia Pantocid. Niekedy sa po dezinfekcii vody vykonáva jej dechlorizácia kyselinou askorbovou, aby sa odstránil zápach chlóru.

Chémia
------

Dichlórizokyanurát sodný je sodná soľ kyseliny dichlórizokyanúrovej, ide o heterocyklickú zlúčeninu odvodenú od triazínu. Je to biela pevná látka, majúca podobu kryštalických granúl, prášku alebo tabliet. Výrobky obsahujúce dichlórizokyanurát sodný môžu obsahovať aj kyselinu kyanúrovú.

Dichlórizokyanurát sodný reaguje s vodou, močovinou, amoniakom, redukčnými činidlami a silnými hydroxidmi. Pri reakcii vznikajú toxické výpary, vrátane plynného chlóru.

Bezpečnosť
----------

Pri manipulácii s dichlorizokyanurátom sodným je potrebná dostatočná ventilácia alebo je nutné používať dýchací prístroj. Vhodné je aj použitie ochranných okuliarov a ochranného odevu. K príznakom otravy patrí kašeľ, bolesti hrdla, začervenanie kože alebo okolia očí, poleptanie, bolesť a/alebo strata zraku. Opakovaná alebo dlhodobá expozícia môže vyvolať dermatitídu. Pri požití je nevyhnutné vypláchnuť ústa vodou a vyhľadať lekársku pomoc. Nevyvolávať zvracanie. Pri hasení požiaru je možné nádoby z dichlórizokyanurátom sodným ochladzovať rozprášenou vodou za podmienok, že sa látka nedostane s vodou do kontaktu. Uniknutý dichlórizokyanurát sodný by nemal byť splachovaný do kanalizácie.

Referencie
----------

1. ↑  Doležalová, J. Rumlová, L.: *Porovnávacie skúšky vybraných prostriedkov pre individuálnu prípravu pitnej vody v poli*

Zdroj
-----

*Tento článok je čiastočný alebo úplný preklad článku Dichlorisokyanurát sodný na českej Wikipédii.*
Ing. **František Švec** (\* 21. jún 1942, Zbehy) je technik, bývalý politik HZDS a bývalý poslanec NR SR.

Životopis
---------

V 90-tych rokoch pôsobil ako prednosta Okresného úradu v Nitre. V predčasných parlamentných voľbách v roku 1994 kandidoval za koalíciu HZDS – RSS v západoslovenskom volebnom kraji. Mandát nadobudol až dodatočne, ako náhradník na neuplatňovaný mandát Oľgy Keltošovej, ktorá sa stala členkou vlády. V parlamente pôsobil vo výbore pre zdravotníctvo a sociálne veci a v mandátovom a imunitnom výbore. V parlamente zotrval do konca volebného obdobia, s výnimkou krátkeho obdobia, keď sa asi na mesiac do parlamentu vrátila Oľga Keltošová, ktorá hneď odišla na post veľvyslankyne SR pri OSN. 24. marca 1998 opäť zložil sľub poslanca. V parlamentných voľbách v roku 1998 opäť kandidoval za HZDS a opäť mandát poslanca nadobudol až ako náhradník, tentoraz však iba na ustanovujúcej schôdzi NR SR dňa 29. októbra 1998 za Ivana Hudeca, ktorý bol v tom čase členom končiacej vlády.

Referencie
----------

1. ↑   *Archivovaná kópia* [online]. [Cit. 2016-01-21]. Dostupné online. Archivované 2016-01-26 z originálu.
2. ↑   *Archivovaná kópia* [online]. [Cit. 2016-01-21]. Dostupné online. Archivované 2016-01-26 z originálu.
3. ↑   *Archivovaná kópia* [online]. [Cit. 2016-01-21]. Dostupné online. Archivované 2016-01-26 z originálu.
4. ↑   *Archivovaná kópia* [online]. [Cit. 2016-01-21]. Dostupné online. Archivované 2016-01-26 z originálu.
Súradnice: 54°55′1″S 8°Z﻿ / ﻿54,91694°S 8°Z﻿ / 54.91694; -8

**Donegal** (angl. (County) Donegal, ír. (Contae) Dhún na nGall/Contae Tír Chonaill) je grófstvo na severe Írska. Je pomenované po meste Donegal na juhu grófstva. Podľa sčítania uskutočneného v roku 2011 má grófstvo 161 137 obyvateľov.

Geografia a politické podcelky
------------------------------

Rozlohou je grófstvo Donegal najväčším grófstvom v Ulsteri a štvrtým najväčším v celom Írsku. Špecifické je faktom, že hraničí s jediným grófstvom Írskej republiky – grófstvom Leitrim. Väčšina z jeho hraníc je s tromi grófstvami Severného Írska: grófstvom Londonderry, Tyrone a Fermanagh. Táto geografická 'izolácia' od zvyšku Írskej republiky viedla k udržiavaniu si typickej identity miestnych obyvateľov, čo bolo využité v slogane, ktorý prezentoval grófstvo sloganom *Up here it's different/Tu hore je to iné*. Kým Lifford je sídlom grófstva, Letterkenny je jednoznačne najväčším mestom grófstva s 19 588 obyvateľmi. Letterkenny a blízke mesto Derry tvoria hlavnú ekonomickú os severozápadu Írska.

Írčina
------

Írčina sa v Írsku udržala najmä na jeho západe, v navzájom izolovaných oblastiach (gaeltachtoch). Jeden z najväčších je práve v grófstve Donegal. 

Podľa sčítania 2011 z populácie staršej ako 3 roky (153 477 ľudí) ovládalo írčinu 38,4 % (58 998 obyvateľov). Takmer tretina z nich (18 239 - 30,9 %) ale írčinu používa iba v školstve, kde je vyučovanie írčiny povinné. Napriek tomu sa môže grófstvo Donegal pýšiť druhou najväčšou komunitou aktívne hovoriacou po írsky (gaeltacht), hneď po grófstve Galway (Connemara/Conamara).

Referencie
----------

1. 1 2 3   *County Donegal* [online]. Central Statistics Office, 2011. Dostupné online.
2. ↑
3. ↑  Ireland Northwest.
4. ↑

Iné projekty
------------

Commons
* Spolupracuj na Commons Commons ponúka multimediálne súbory na tému **Donegal (grófstvo)**

Zdroj
-----

*Tento článok je čiastočný alebo úplný preklad článku County Donegal na anglickej Wikipédii.*

  


| * z
* d
* u
Administratívne členenie Írska Vlajka Írska |
| --- |
| Provincie | 
* Connacht
* Leinster
* Munster
* Ulster

 | Mapa írskych grófstiev |
| Tradičné grófstva | 
* Antrim¹
* Armagh¹
* Carlow
* Cavan
* Clare
* Cork
* Down¹
* Donegal
* Dublin
* Fermanagh¹
* Galway
* Kerry
* Kildare
* Kilkenny
* Laois
* Leitrim
* Limerick
* Londonderry¹
* Longford
* Louth
* Mayo
* Meath
* Monaghan
* Offally
* Roscommon
* Sligo
* Tipperary
* Tyrone¹
* Waterford
* Westmeath
* Wexford
* Wicklow

 |
| Súčasné grófstva | 
* Carlow
* Cavan
* Clare
* Cork
* Cork City
* Donegal
* Dublin (Dublin City; Dún Laoghaire-Rathdown; Fingal; South Dublin)
* Galway
* Galway City
* Kerry
* Kildare
* Kilkenny
* Laois
* Leitrim
* Limerick
* Longford
* Louth
* Mayo
* Meath
* Monaghan
* Offaly
* Roscommon
* Sligo
* Tipperary
* Waterford
* Westmeath
* Wexford
* Wicklow

 |
| *¹ V dnešnom Severnom Írsku už grófstva neslúžia ako administratívne jednotky, nahradili ich okresy (districts).* |
Didgeridoo
Didgeridoo sound
**Didgeridoo** (čítaj **didžeridu**) je domorodý dychový hudobný nástroj ktorého vek sa odhaduje na 40 000 rokov, na základe čoho je pokladaný za najstarší svetový hudobný nástroj. Je nástrojom pôvodných obyvateľov Austrálie, kde sa tradične vyrába z eukalyptového dreva. Známy je najmä na severe kontinentu (*Arnhem Land*).  

Základný tón sa vyludzuje vibráciou pier, ktoré dajú do pohybu kmitanie vzduchového stĺpca v jeho dutine. Pre hru na didgeridoo je taktiež charakteristické takzvané cyklické dýchanie, založené na nádychu nosom počas neustáleho hrania, ktoré umožňuje vytvárať nepretržitý tón s charakteristickou rytmikou.

Pomenovanie
-----------

Dnes už všade známy výraz nie je pravdepodobne domorodého charakteru (názov vymysleli s veľkou pravdepodobnosťou Európski turisti), vznikol niekedy v prvej polovici 20. stor. zo slabík, ktoré pripomínajú jeho zvuk. Väčšina pôvodných obyvateľov Austrálie používa pre tento nástroj pomenovanie vo vlastnom jazyku – *yidaki*, *yedaki* alebo *bambu*.

Opis
----

Didgeridoo pravdepodobne z bambusu so štandardným zvieracím motívom.
Didgeridoo má podobu dutého valca alebo kónu s dĺžkou 1 – 2 m, prípadne aj dlhšie. Vyrába sa prevažne z dreva, ale je možné použiť aj iné materiály. Začiatok je opatrený náustkom z včelieho vosku pre pohodlie hráča a možnosť si natvarovať náustok na potrebný tvar.

Pôvodné austrálske nástroje sú vyrobené z dreva rôznych druhov eukalyptu, v ktorom určité druhy termitov vytvorili centrálnu dutinu. Väčšina dostupných nástrojov sa však vyrába z rôznych drevín, okrem tradičného eukalyptu to môže byť javor, jaseň, dub, baza a pod. Známe sú aj nástroje z bambusu, alebo špeciálne výrobky z kože, skla, agáve, juky alebo z plastických hmôt. Najjednoduchšie didgeridoo pre začiatočníkov sa dá vyrobiť z kusu bežne dostupnej inštalatérskej rúrky z PVC, ktorá poslúži ako pomôcka pre pochopenie princípu hry.

Didgeridoo sa svojim tvarom podobá na dychové nástroje pochádzajúce z rôznych krajín. Na Slovensku je to napríklad fujara trombita, rozdiel je však v spôsobe hry.

Výroba
------

Drevené didgeridoo môže byť vyrobené rôznymi spôsobmi, podľa toho ako je tvorená jeho dutina:

* tradične – vyhryzením termitmi
* vŕtaním
* dlabaním a následným zlepením dvoch vydlabaných polovičiek
* vypaľovaním
* lepením viacerých prírezov

Referencie
----------

1. ↑  Davidhudson.com Prístup: 30.03.2010

Pozri aj
--------

* Ondřej Smeykal – český hráč na didgeridoo
* Alphorn
* Erke

Iné projekty
------------

Commons
* Spolupracuj na Commons Commons ponúka multimediálne súbory na tému **Didgeridoo**

Externé odkazy
--------------

* Slovenská didgeridoo stránka
* Didgeridoo - Tajemství australského domorodého nástroje (cz)
**Dopravca** (angl. *carrier*) je podľa STN 018500 fyzická alebo právnická osoba prevádzkujúca dopravu pre cudziu alebo vlastnú potrebu. Podobne ustanovuje Zákon o cestnej doprave (č. 56/2012 Z.z.), že dopravca je *na účely tohto zákona ... prevádzkovateľ cestnej dopravy odo dňa právoplatnosti dopravnej licencie, koncesie alebo iného oprávnenia, ktoré ho oprávňuje na poskytovanie dopravných služieb verejnosti na základe prepravnej zmluvy, a to v osobnej doprave na základe zmluvy o preprave osôb a v nákladnej doprave na základe zmluvy o preprave nákladu.* Podobný (ale užší) je termín **dopravný podnik**, ktorý je v STN 018500 definovaný ako právnická alebo fyzická osoba zaoberajúca sa prevažne prevádzkovaním dopravy ako samostatnou činnosťou. Úplne odlišný je termín prepravca, ktorý sa často nesprávne používa ako synonymum termínu dopravca.

Dopravca uzatvára s prepravcom prepravnú zmluvu, v ktorej sa zaväzuje zabezpečiť prepravu v dohodnutej lehote a cene na dohodnuté miesto.

Zdroje
------

* *Zákon o cestnej doprave - č. 56/2012 Z. z. - Konsolidované znenie* [online]. 31.1.2012, [cit. 2012-07-06]. Dostupné online.
* POLIAK, Miloš a ďalší. *Správne označovanie zmluvných strán v doprave*. [s.l.] : Logistický monitor. Dostupné online. S. 3. Archivované 2015-09-05 z originálu.
* *Terminológia kombinovanej dopravy*. Ženeva : Európska hospodárska komisia, 2001. Dostupné online. Archivované 2020-04-01 z originálu. (anglicky, nemecky, francúzsky, slovensky)
**Frazeológia** je lingvistická disciplína skúmajúca všetky stránky frazém. Podľa prístupu k jednotlivým stránkam frazeologických jednotiek sa v nej vydeľujú viaceré čiastkové disciplíny, ako napr. historická frazeológia, porovnávacia frazeológia a pod. Pozri aj idiomológia a idiomatika.

Frazeológia a etnografia
------------------------

Frazeológia a etnografia sú dve samostatné vedné oblasti, medzi ktorými je interdisciplinárny vzťah a ktoré nevyhnutne na seba nadväzujú. Spojením medzi nimi je paremiológia ako subdisciplína folkloristiky skúmajúca pôvod a vývin parémií, ktoré sú zároveň aj predmetom skúmania v jazykovede, v rámci frazeológie. Vzťah frazeológie a etnografie však nesúvisí iba s paremiológiou. Pôvod viacerých frazém je v materiálnej i duchovnej kultúre, teda v obradoch, zvykoch, poverách, v ľudovej slovesnosti, v ľudových remeslách a pod. čo vytvára styčné plochy pre obe disciplíny.

Externé odkazy
--------------

* Archivované 2010-02-04 na Wayback Machine
**Dietrich Bonhoeffer** (\* 4. február 1906, Vroclav, Poľsko – † 9. apríl 1945, koncentračný tábor Flossenbürg, Flossenbürg, Nemecko) bol nemecký luteránsky teológ, významná osobnosť tzv. *Bekennende Kirche (Vyznávačská cirkev)*, bojovník proti nacizmu.

Už vo veľmi mladom veku sa stal docentom evanjelickej teológie v Berlíne, angažoval sa v ekumenickej oblasti. Proti prenasledovaniu Židov zo strany nacistov sa verejne staval už od apríla 1933, vystúpil proti arizačným zákonom a protestantskému združeniu *Deutsche Christen* (Nemeckí kresťania), ktoré zastávalo nacistické, rasistické a antisemitistické pozície. V rokoch 1935 – 1940 viedol (legálny, neskôr nelegálny) kazateľský seminár (*Predigerseminar*) v rámci tzv. *Bekennende Kirche* vo Finkenwalde (dnes Zdroje, časť Štetína). Približne od roku 1938 sa pripojil k protinacistickému povstaniu, ktoré sa snažil organizovať Wilhelm Franz Canaris. V roku 1940 mu bol uložený zákaz prednášať, v roku 1941 aj zákaz publikovať. 5. apríla 1943 bol zatknutý a o dva roky neskôr bol na výslovný príkaz Adolfa Hitlera popravený ako jeden z posledných odporcov nacizmu, ktorí boli dávaní do súvislosti s atentátom z 20. 7. 1944.

Bonhoeffer vždy zdôrazňoval prítomnosť Ježiša Krista v každom spoločenstve kresťanov kdekoľvek na svete, veľký význam pripisoval Ježišovej *Reči na vrchu* a osobnému nasledovaniu Krista. Bol presvedčený, že viera a skutky veriaceho musia byť v súlade, a toto svoje presvedčenie aj sám žil, i v časoch nacizmu. V listoch, ktoré písal z väzenia, rozvinul veľmi zaujímavé myšlienky o budúcej podobe cirkvi, ktorá sa bude solidarizovať s núdznymi, o nenáboženskej interpretácii Biblie, cirkevnej tradícii a liturgii.

Roku 2022 bola na evanjelickom kostole v Nálepkove osadená pamätná tabuľa, pripomínajúca pobyt Bonhoeffera v Čiernohorských Kúpeľoch v roku 1932. Slávnosť viedol biskup P. Mihoč a uskutočnili sa dve prednášky: Ten, ktorý poznal pravdu - príbeh Dietricha Bonhoeffera (profesor R. Králik) a Príbeh nenaplnenej lásky Dietricha a Márie (E. Mihočová).

Referencie
----------

1. ↑  ANDRÉ, Igor. *Bonhoeffer v Nálepkove / Ako sa známy evanjelický teológ prihovára súčasnému slovenskému kresťanovi* [online]. svetkrestanstva.postoj.sk, [cit. 2023-04-01]. Dostupné online.
2. ↑   *V Nálepkove si pripomenú Dietricha Bonhoeffera* [online]. www.ecav.sk, [cit. 2023-04-01]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Dietrich Bonhoeffer**

Externé odkazy
--------------

* Getsemany
* recenze bonhoefferovské biografie od Renate Wind *– Křesťan v opozici* Archivované 2016-03-04 na Wayback Machine
* Dietrich Bonhoeffer a jeho cesta k svobodě, David Pěcha, Britské listy
* Dietrich Bonhoeffer
* The Internet Encyclopedia of Philosophy

Zdroj
-----

*Tento článok je čiastočný alebo úplný preklad článku Dietrich Bonhoeffer na nemeckej Wikipédii.*

Autoritné údaje: * BnF: 118927437
* GND: 118513214
* ISNI: 0000 0001 2137 9484
* LCCN: n78092900
* NK ČR: jn19990000925
* SNK: 159888
* VIAF: 68925878
* WorldCat: lccn-n78092900
**Ferosilikomangán** alebo aj **silikomangán** je ternárna ferozliatina železa s kremíkom a mangánom, obsahujúca aj uhlík. Obsah kremíka je viac ako 8 % až 35 %, obsah mangánu je viac ako 30 % až 75 % a obsah uhlíka do 3 %.

Použitie
--------

Ferosilikomangán sa používa na podobné účely ako ferosilícium t. j. najmä na zušľachťovanie ocelí, pričom kombinovaný efekt kremíka a mangánu minimalizuje vplyv nekovových látok a zásadne redukuje obsah kyslíka.

Výroba
------

Jednou z nejdôležitejších surovín pre jeho výrobu je troska (odpad) z výroby feromangánu. Ferosilikomangán patrí medzi najviac produkované ferozliatiny s podielom nad 17 % na celkovom objeme výroby. V nasledujúcej tabuľke je uvedené odhadované množstvo celosvetovej produkcie ferosilikomangánu v miliónoch ton.
.

|  |  |  |  |  |  |
| --- | --- | --- | --- | --- | --- |
| rok | 1993 | 1994 | 1995 | 1996 | 1997 |
| objem výroby (mil. t) | 2,74 | 2,85 | 3,01 | 3,11 | 3,00 |

V Európe sa ferosilikomangán vyrába vo veľkých objemoch v Nórsku (210 000 ton v roku 1997). V menších objemoch v Taliansku (100 000 ton v roku 1997) Francúzsku a Španielsku.

Referencie
----------

1. ↑   *The European IPPC Bureau* [online]. [Cit. 2007-06-08]. Dostupné online. Archivované 2009-07-09 z originálu.

Pozri aj
--------


|  |  |
| --- | --- |
| Portal | Chemický portál |

* feromangán
* ferosilícium
**Freestyle** je elektronický tanečný štýl, ktorý vznikol v 80. rokoch na Floride, v Spojených štátoch. Aj keď je termín freestyle v Európe spojený predovšetkým s rapom (správne sa nazýva freestyle rap), **freestyle music** je spojený so štýlmi ako electro, post-disco, italo-disco aj old school hip hop. Štýl je populárny v hispánskych a latino komunitách po USA.

Charakteristika
---------------

* bicí automat ako Roland TR-808
* syntetizátor
* synkopa

Dejiny
------

Prvé náznaky freestyle music sa objavili v osemdesiatych rokoch. Medzi prvé freestyle skladby patrí "Planet Rock" (1982) od Afrika Bambaataa & Soul Sonic Force a "Let the Music Play" (1984) od Shannon.

V 90. rokoch freestyle presiakol do popovej hudby a ovplyvnil umelcov ako MC Hammer, Paula Abdul, Bobby Brown, New Kids on the Block a Milli Vanilli.

Hudobníci
---------

* Shannon
* Lisa Lisa and Cult Jam
* Company B
* Sweet Sensation
* Timmy T
* Brenda K. Starr
* The Cover Girls
* Exposé
* Stevie B

Referencie
----------

1. ↑  Stylus Magazine, *The Bluffers Guide to Freestyle* *by Michael F. Gill, August 13, 2007.*
**FC St. Pauli** (FC St. Pauli von 1910 e.V.) je nemecký športový klub, ktorý sídli v štvrti ST. Pauli v Hamburgu.  

Okrem futbalu má tento športový klub aj oddiely šachu, hádzanej, boxu, triatlonu, bowlingu, stolného tenisu a podobne. K 1. júlu 2015 mal športový klub asi 22 000 členov. 

Mužský profesionálny futbalový tím v roku 2003 zostúpil do Regionalligy, čo bola v tom čase tretia najvyššia futbalová liga v Nemecku, a zostal tam štyri roky. V roku 2007 znovu získali postup do 2. Bundesligy, a v roku 2010 postúpili do Bundesligy. Od sezóny 2011-2012 pôsobia v 2. Bundeslige, druhej najvyššej lige Nemecka. 

Mestským rivalom FC St. Pauli je klub Hamburger SV, zápasy medzi týmito dvoma tímami sú známe ako Hamburgské mestské derby. Klub má tiež rivalitu s Hansou Rostock. Aj keď futbalisti na ihrisku zaznamenali iba mierne úspechy, klub je známy svojou osobitou kultúrou, a má množstvo fanúšikov ako jeden z „kultových" klubov krajiny. Fanúškovia FC St. Pauli sa značne identifikujú s radikálne ľavicovou politikou a zmýšľaním.

Športové divízie
----------------

* Futbal
* Torball (futbal pre nevidiacich)
* Americký futbal
* Ragby
* Box (šport)
* Hádzaná
* Šach (hra)
* Stolný tenis
* Bowling
* Cyklistika
* Triatlon

Futbal
------

### štadión

la stadiono Millerntor-Stadion en Hamburgola stadiono *Millerntor-Stadion* en Hamburgo
* **Meno** – *Millerntor-Stadion*
* **Miesto** – Hamburg
* **kapacita** – 24.487
* **Otvorení** – 1963

### Hráči

**Tréner:** Holger Stanislawski

* Nemecko  Benedikt Pliquett
* Nemecko  Florian Lechner
* Nemecko Fabio Morena
* Peru  Carlos Zambrano
* Nemecko  Bastian Oczipka
* Nemecko  Rouwen Hennings
* Nemecko  Florian Bruns
* Nemecko  Marius Ebbers
* Nemecko  Charles Takyi
* Nemecko  Ralph Gunesch
* Nemecko  Timo Schultz
* Nemecko  Gerald Asamoah
* Nemecko  Marcel Eger
* Nemecko  Markus Thorandt
* Nemecko  Fabian Boll
* Nemecko  Max Kruse
* Nemecko  Richard Sukuta-Pasu
* Nemecko  Matthias Lehmann
* Nemecko  Fin Bartels
* Nemecko  Deniz Naki
* Nemecko  Carsten Rothenbach
* Nemecko  Mathias Hain
* Nemecko  Thomas Kessler
* Nemecko  Jan-Philipp Kalla
* Nemecko  Moritz Volz
* Nemecko  Nils Pichinot
* Nemecko  Dennis Daube
* Nemecko  Patrick Meurer
* Ghana  Davidson Drobo-Ampem
* Nemecko  Arvid Schenk

Externé odkazy
--------------

* (de) oficiálne stránky
* fanklub 18auf12: One Hundred Beers  Archivované 2008-03-31 na Wayback Machine(100 piv) na Výročie FC. St. Pauli (2010)

Referencie
----------
Ferrari FF zozadu
**Ferrari FF** (FF znamená "Ferrari Four", teda štyri sedadlá a pohon štyroch kolies) je grand tourer, ktorý od roku 2011 vyrába talianska automobilka Ferrari. Automobilka ho predviedla dňa 1. marca 2011 na Ženevskom autosalóne. Je to prvý model Ferrari, ktorý má pohon všetkých štyroch kolies. Typ karosérie je označovaný ako Shooting Brake, čo je vlastne 2-dverové kombi. Model FF nahradil model 612 Scaglietti. Ferrari FF dosahuje maximálnu rýchlosť 335 km/h a zrýchlenie z 0 na 100 km/h zvládne za 3,7 sekundy. Automobilka Ferrari tvrdí, že model FF je najrýchlejším štvorsedadlovým automobilom na svete.

Špecifikácie
------------

### Motor

Ferrari FF disponuje 6,3-litrovým atmosférickým vidlicovým dvanásťvalcovým motorom, ktorého výkon je 485 kW/660 koní pri 8000 ot/min a krútiaci moment 660 Nm pri 6000 ot/min.

### Prevodovka

Ferrari FF je vybavený 7-rýchlostnou dvojspojkovou poloautomoatickou prevodovkou, s možnosťou radenia pádlami pod volantom podobne ako v modeloch California, 458 Italia a F12 Berlinetta.

### Systém pohonu všetkých kolies

Nový pohon všetkých štyroch kolies, ktorý vyvinula a patentovala automobilka Ferrari, nesie názov 4RM. Je približne o polovicu ľahší ako konvenčný systém a inteligentne rozdeľuje výkon každému kolesu. Obidve predné kolesá sú s prevodovkou spojené prostredníctvom nezávislých spojok typu haldex, bez použitia diferenciálu.

Referencie
----------

1. 1 2   *Four-wheel-drive Ferrari shooting brake revealed* [online]. BBC Top Gear, [cit. 2011-01-21]. Dostupné online.
2. 1 2 3 4 5 6   *Ferrari's fantastic four-wheel-drive FF flagship four-seat fastback* [online]. autoblog.com, [cit. 2011-01-21]. Dostupné online.
3. 1 2 3   *21.01.2011 Ferrari offers a first look at its shock new four seater* [online]. italiaspeed.com, [cit. 2011-01-22]. Dostupné online.
4. 1 2   *Geneva debut of the uniquely powerful and versatile FF, Ferrari's first four-seater, four-wheel drive car* [online]. ferrari.com, [cit. 2011-12-30]. Dostupné online.
5. ↑  Jonathon Shultz. *Ferrari FF, an All-Wheel-Drive Shooting Brake* [online]. New York Times, 21. január 2011. Dostupné online.
6. ↑  William Diem. *The Shooting Brake makes a comeback* [online]. New York Times, 26. november 2006. Dostupné online.
7. ↑  VETTRAINO, J.P.. Shout it from the Mountaintops. *AutoWeek*, 2. máj 2011, roč. 61, s. 27–30.
8. ↑  Andrew English. *Ferrari FF review* [online]. The Telegraph, 24. marec 2011. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Ferrari FF**

Externé odkazy
--------------

* Oficiálna webstránka Ferrari FF

Zdroj
-----

*Tento článok je čiastočný alebo úplný preklad článku Ferrari FF na anglickej Wikipédii.*
**Downtempo** alebo **downbeat** je žáner elektronickej hudby, ktorý bol vytvorený v 90. rokoch. Je podobný ambientnej hudbe, ale zvyčajne obsahuje beaty alebo groove na rozdiel od ambientnej hudby, ktorá neobsahuje beaty.

Tento žáner je založený na synkopovanom rytme podobnom ako v hip-hope a množstve prvkov z rôznych hudobných žánrov. Tempo sa pohybuje medzi 80 až 120 BPM, ale nájdu sa aj rýchlejšie a takisto aj pomalšie skladby.

Termín *downtempo* v širšom zmysle môže charakterizovať aj akýkoľvek druh elektronickej hudby, ktorý nie je vhodný pre tanec (na rozdiel od uptempa, teda tanečnej hudby) alebo druh elektronickej hudby, ktorý má tempo pod 120 BPM. V 90. rokoch vzniklo niekoľko podžánrov hudby downtempo: dub, trip-hop, illbient, lounge, nu jazz, chillout.

Najznámejší predstavitelia
--------------------------

|  |  |
| --- | --- |
| * Air
* Amon Tobin
* cirKus
* Flunk
* Bonobo
* Fila Brazillia
 | * Massive Attack
* Honeyroot
* Röyksopp
* Thievery Corporation
* Zero 7
* Sofa Surfers
 |

Referencie
----------

1. ↑   *Pandora FAQ* [online]. [Cit. 2009-09-15]. Dostupné online. Archivované 2010-02-08 z originálu.

Pozri aj
--------

* Uptempo
* Lounge
* Chillout
* Zoznam elektronických hudobných žánrov
**Drevárstvo** je odvetvie spracovateľského priemyslu, ktoré sa zaoberá spracovaním dreva a drevných materiálov. V stredoeurópskom regióne sa do tejto oblasti zaradzuje aj celulózensko-papierenský priemysel. Oblasť pôsobnosti drevospracujúceho priemyslu začína pri vyťaženej guľatine v lese. Ťažba dreva ako aj pestovanie lesa spadá do oblasti lesníctva. Oblasti drevárstva sa rozdeľujú na prvostupňové spracovanie dreva (napr. porez, sušenie, základné opracovanie dreva) a na druhostupňové spracovanie dreva (napr. výroba nábytku, výroba polotovarov, podlahovín, drevených stavieb).

Všeobecne sem teda možno zaradiť spracovanie a výrobu papiera a buničiny, porez a sušenie dreva, dizajn a výrobu nábytku, navrhovanie a výrobu drevených stavieb, výrobu drevárskych polotovarov, výrobu lepeného dreva, drevotrieskových, preglejovaných a drevovláknitých dosák a ďalšie.

Podľa iného triedenia sa drevársky priemysel rozdeľuje na: drevárstvo, nábytkárstvo, drevoobrábacie technológie a strojárstvo, drevené stavby a obchod s drevom.

Tradičnými centrami slovenského drevospracujúceho priemyslu sú mestá Topoľčany, Žarnovica, Zvolen, Banská Bystrica, Vranov nad Topľou, Pravenec, Žilina, Ružomberok, Harmanec, Trnava a Malacky.

Centrom slovenského drevárskeho výskumu a vysokoškolského štúdia je od roku 1952 Drevárska fakulta na Technickej univerzite vo Zvolene.

Významné inštitúcie poskytujúce vzdelanie na stredoškolskej úrovni sú stredné priemyselné školy drevárske v Spišskej Novej Vsi a vo Zvolene a v Topoľčanoch.

Združením podnikateľov a firiem pôsobiacich v oblasti drevárstva je Zväz spracovateľov dreva Slovenskej republiky so sídlom vo Zvolene. Funkciu generálneho sekretára zastáva PeaDr. Peter Zemaník.

Referencie
----------

1. ↑  VOLČKO, Ivan a Josef DRÁBEK. *Ekonomika drevárskeho priemyslu: návody na cvičenia. 1. časť*. Zvolen: VŠLD Zvolen, 1990. ISBN 80-228-0066-X.
2. ↑  DRÁBEK Josef. D*revársky priemysel: 1. časť*. Zvolen: Vyd. TU Zvolen, 1998. ISBN 80-231-0046-X.
3. ↑   *Technická univerzita vo Zvolene : Drevárska fakulta : História* [online]. tuzvo.sk, [cit. 2017-01-24]. Dostupné online. Archivované 2017-02-02 z originálu.
4. ↑   *Úvod :: ZSDSR* [online]. www.zsdsr.sk, [cit. 2017-01-24]. Dostupné online.
**Farmerama** je internetová hra založená na simulácii farmárenia. Cieľom hry je získavať skúsenosti plnením zadaných farmárskych úloh, vďaka ktorým sa rozširujú možnosti pestovania plodín, chovania zvierat a ďalších farmárskych aktivít.

Hra v roku 2010 vyhrala European Games Award v kategórii Best European Browser Game a Mashable Awards v kategórii Best Online Game.

Online hra Farmerama bola vyvinutá firmou Bigpoint 1. októbra 2009 a stále sa rozvíja. V novembri 2010 ju hralo cez 17 miliónov registrovaných užívateľov v 30 rôznych jazykoch. Na začiatku augusta 2011 potom Bigpoint na svojich stránkach uviedol cez 30 miliónov hráčov, na konci toho istého roku ich bolo o ďalších päť miliónov viac.

Plodiny
-------

Plodiny sú spolu so zvieratami hlavnou vecou, ktorá sa na farme pestuje. Ich pestovanie je dôležité pre postup do vyšších levelov. Za zber rôznych plodín získavate odlišné množstvo skúseností. Niektoré plodiny môžete pestovať už od začiatku, iné až po otvorený vyšších levelov.

Stromy
------

Ďalším, čo sa vo Farmerame môže pestovať, sú stromy. Tie rastú dlhšie, než normálne plodiny, ale prinášajú často viac bodov skúseností (XP-Experience point). Aj tu platí, že niektoré stromy môžete pestovať až po otvorení vyšších levelov. Niektoré sú potom dostupné iba pri špeciálnych akciách.

Levely
------

Levelov je celkom 200.

* 1. level 0-250 xp
* 2. level 251-700 xp
* 3. level 701-1300 xp
* 4. level 1301-2050 xp
* 5. level 2051-2980 xp
* 6. level 2981-4000 xp
* 7. level 4001-5050 xp
* 8. level 5051-6550 xp
* 9. level 6551-8000 xp
* 10. level 8001-10180 xp
* 11. level 10181-12840 xp
* 12. level 12841-16247 xp
* 13. level 16248-19750 xp
* 14. level 19751-24027 xp
* A tak ďalej...

Xp = experience point (bod skúseností).

Referencie
----------

1. 1 2  Bigpoint.
2. ↑

* *Tento článok je čiastočný alebo úplný preklad článku Farmerama na českej Wikipédii.*

Externé odkazy
--------------

* Oficiálna biblia hry (FAQ)
* Oficiálne stránky hry
* České a Slovenské oficiálne FANstránky
**Frisbee** je disk nazývaný aj lietajúci tanier, určený na rôzne športové, rekreačné či zábavné využitie. Tvar disku je aerodynamický, prispôsobený na hádzanie, let a chytanie.

História
--------

Frisbee pochádza z USA. *Fred Morrison* so svojou budúcou manželkou Lucile v roku 1938 ponúkali za 25 centov na pláži v Santa Monica na hádzanie panvice na vyprážanie. V roku 1954 Morrison založil vlastnú firmu, ktorá obchodovala s "lietajúcimi tanierami" vyrobenými z polypropylénu vo firme Southern California Plastics. V roku 1955 zistil, že sa dajú vyrábať aj lacnejšie a navrhol model *Pluto Platter*, ktorý nebol z polypropylénu a stal sa prototypom dnešných diskov. 23. januára 1957 predal práva firme Wham-O a v roku 1958 získal patent (U.S. Design Patent D183,626) na tento produkt. Firma Wham-O zmenila názov *Pluto Platter* na *frisbee* z marketingových dôvodov. Názov ***Frisbee*** pochádza z ***Frisbie** Pie Company of Bridgeport, Connecticut*, ich obaly na koláče si študenti Columbia High School hádzali podobne, ako dnešné *Frisbee*. Frisbee je teda obchodná značka Wham-O ale termín sa ujal na opis skoro akéhokoľvek, zvyčajne plastového lietajúceho taniera (disku na hádzanie). Frisbee je zároveň názov hier a športov, v ktorých sa používa Frisbee (Frisbee športovci na Slovensku aj inde uprednostňujú názov disk namiesto tanier).

Frisbee hry a športy
--------------------

Podobne ako iné herné náčinie (lopta a pod.) sa aj frisbee využíva pri najrôznejších hrách. Tie sa delia na tímove a individuálne. 

tímové sú:

* ultimate frisbee
* freestyle frisbee
* disc golf
* guts frisbee

individuálne:

* Distance (hod do diaľky)
* accuracy (hod na presnosť)
* Throw-Run-Catch (hoď-bež-chyť)
* Discathlon

Externé odkazy
--------------

* Web stránka prvého slovenského frisbee tímu[nefunkčný odkaz]
* Web stránka Slovenskej asociácie frisbee (SAF)
Súradnice: 49°44′44″S 13°22′24″V﻿ / ﻿49,74556°S 13,37333°V﻿ / 49.74556; 13.37333

**Divadlo J. K. Tyla** je hlavné divadlo v Plzni. Divadlo má sídlo v novorenesančnej budove, postavenej podľa projektu architekta Antonína Balšánka.

Dejiny
------

Nemecké divadelné predstavenia sa v Plzni objavili už koncom 18. storočia, prvé české predstavenie potom v roku 1818. Prvá divadelná budova *Měšťanského divadla* bola v Plzni postavená v roku 1832, podľa návrhu *Lorenza Sachettiho* na rohu terajšej Riegrovej ulice a sadov Pětatřicátníků. Otvorená bola nemeckým predstavením 12. novembra 1832, no prvé české predstavenie sa hralo až 18. januára 1835.

Za necelých šesťdesiat rokov od otvorenia *Měšťanského divadla* narástol počet obyvateľov Plzne z 9 040 v roku 1830 na 50 221 v roku 1890 a divadlo už nestačilo potrebám mesta. Preto bol v rokoch 1894 – 1895 prijatý plán stavby nového divadla. Budovu projektoval architekt Antonín Balšánek, ktorého konzervatívny projekt získal v súťaži až štvrtú cenu, ale víťazné projekty sa zdali zástupcom mesta príliš "viedenské". Stavebné povolenie bolo vydané v januári 1899 a divadlo bolo otvorené v 27. septembra 1902 Smetanovou operou Libuše.
. V rokoch 1981 – 1985 prešlo rekonštrukciou a prístavbou, ktorej autorom bol Pavel Němeček.

Referencie
----------

1. ↑   *Antonín Balšánek* [online]. archiweb, [cit. 2011-04-09]. Dostupné online. (po česky)
2. 1 2 3   *Historie divadla v Plzni* [online]. DJKT, [cit. 2012-01-26]. Dostupné online. (po česky)
3. ↑  LUKEŠ, Zdeněk. *Emil Králíček : zapomenutý mistr secese a kubismu*. Praha : Galerie Jaroslava Fragnera. ISBN 80-239-3644-1. S. 15. (česky, nemecky)
4. ↑   *Divadlo J. K. Tyla, Plzeň* [online]. Česká televize, [cit. 2011-03-09]. Dostupné online. (po česky)
5. ↑  Směna ČRo Plzeň. *Divadlo J.K.Tyla v Plzni dostalo barvu fasády jako při otevření v roce 1902* [online]. Český rozhlas, 22.6.2010, [cit. 2011-03-09]. Dostupné online. (po česky)

Iné projekty
------------

Commons
* Spolupracuj na Commons Commons ponúka multimediálne súbory na tému **Divadlo Josefa Kajetána Tyla**

Externé odkazy
--------------

* Oficiálna stránka divadla
Filet mignon podávaný v reštaurácii vo Fort Lauderdale na Floride
Miesto, odkiaľ sa odoberá filet mignon
**Filet mignon** [vyslov: file miňon] (z francúzštiny doslova: „jemný", „krehký" alebo „jemný filet") je kus mäsa odobratého z menšieho konca sviečkovice alebo hlavného stehenného svalu kravy. Vo francúzštine sa pod týmto pojmom skôr myslia kusy bravčovej panenky než hovädzie mäso.

Sviečkovica sa tiahne po oboch stranách chrbtice a zvyčajne sa krája ako dva dlhé kusy mäsa v tvare hada. Niekedy sa sviečkovica predáva vcelku. Filet mignon je zvyčajne okrúhly rez odobratý z tenšieho konca kusu sviečkovice. Zväčša ide o najjemnejší a najchudší kus. Filet mignon má často jemnejšiu chuť ako iné kusy mäsa, a preto sa často podáva aj s omáčkou alebo sa obaľuje slaninou.

Vzhľadom na malé množstvo filet mignon, ktoré sa dá z každého zvieraťa porciovať, sa vo všeobecnosti považuje za jeden z najdrahších kusov hovädzieho mäsa.

Referencie
----------

1. ↑   *Definition of filet mignon in English* [online]. oxforddictionaries.com, [cit. 2013-08-02]. Dostupné online. Archivované 2013-08-02 z originálu.
2. ↑  Hamlyn. *Larousse Gastronomique (The World's Greatest Culinary Encyclopedia)*. Londýn : Hamlyn, 2009. 1206 s. ISBN 978-0-600-62042-6. S. 989.
3. 1 2  JACOBSON, Derek. *What Are the Most Expensive Steak Cuts?* [online]. mychicagosteak.com, 2022-09-29, [cit. 2023-01-06]. Dostupné online.

Pozri aj
--------

* Steak
* Sviečkovica (mäso)

Iné projekty
------------

Commons
* Spolupracuj na Commons Commons ponúka multimediálne súbory na tému **Filet mignon**

Zdroj
-----

*Tento článok je čiastočný alebo úplný preklad článku Filet mignon na anglickej Wikipédii.*
Hlavný vchod do divadla.
**Divadlo Na Fidlovačce** je divadelná scéna v Prahe – Nuslích v "širšom" Nuselskom údolí pri Botiči, oproti Nuselskému pivovaru. Pred divadlom sa nachádza park Na Fidlovačce a na jeho východnej strane potom rovnomenná ulica. V týchto miestach sa v 18. a 19. storočí konali obľúbené slávnosti pražských obuvníkov *Fidlovačka*.

Dejiny
------

Stavba budovy sa začala v roku 1921, divadlo bolo slávnostne otvorené pod názvom *Tylovo divadlo* 5. novembra 1921. V repertoári divadla boli predovšetkým operety. V priebehu svojej existencie niekoľkokrát zmenilo názov, v rokoch 1963 až 1978 bolo v prevádzke ako *Hudební divadlo v Nuslích*.

Divadelná budova potom chátrala až do roku 1995, kedy bola na jej obnovu založená *Nadace Fidlovačka*. S jej prispením bolo divadlo obnovené – prevádzka slávnostne začala 28. októbra 1998 Fidlovačkou Josefa Kajetána Tyla. Herci divadla nie sú v stálom angažmáne, ale uzatvárajú zmluvy na jednotlivé predstavenia. Najobsadzovanejšími hercami súboru boli zakladatelia novej éry divadla Tomáš Töpfer a Eliška Balzerová. Pri obnovení divadla do Divadla Na Fidlovačke prešiel takmer celý ročník vtedajších absolventov Pražského konzervatória, z ktorých dosiaľ najviac priestoru dostali Zuzana Vejvodová a Ondřej Brousek. Najúspešnejšou inscenáciou divadla zostáva americký muzikál *Šumař na střeše*, ktorý bol v repertoári viac než desať rokov.

V roku 1998 divadlo dostalo cenu Thálie ako zvláštnu cenu kolégia, ako prvý umelecký kolektív ocenený cenou Thálie vôbec.

Komorná Fidlovačka
------------------

V bývalom kine Morava (za prvej republiky Světovid) v Boleslavovej ulici v Nusliach neďaleko od námestia Bratří Synků bola zriadená 2. scéna divadla s názvom Komorní Fidlovačka .

Referencie
----------

1. ↑   *Archivovaná kópia* [online]. [Cit. 2011-08-04]. Dostupné online. Archivované 2009-08-22 z originálu.

* *Tento článok je čiastočný alebo úplný preklad článku Divadlo Na Fidlovačce na českej Wikipédii.*

Iné projekty
------------

Commons
* Spolupracuj na Commons Commons ponúka multimediálne súbory na tému **Divadlo Na Fidlovačce**

Externé odkazy
--------------

* Stránky divadla
* TACE – heslo v databáze TACE